பொதுவான பறக்கும் பல்லி

பொதுவான பறக்கும் பல்லி (Draco volans) என்று அழைக்கப்படும் திராகோ வோலன்சு, அகாமிடே குடும்பத்தைச் சேர்ந்த ஒரு பல்லி சிற்றினமாகும். www.reptile-database.org. இந்தச் சிற்றினம் தென்கிழக்காயாவில் மட்டுமே காணப்படும் அகணிய உயிரி. திராகோ பேரினத்தின் மற்றச் சிற்றினங்களைப் போலவே, இந்தச் சிற்றினமும் படாஜியா எனப்படும் தோலின் இறக்கைகள் போன்ற பக்க மடல் நீட்டிப்புகளைப் பயன்படுத்திச் சறுக்கும் திறனைக் கொண்டுள்ளது.

இந்தச் சிற்றினம் மரங்களில் வாழும் தன்மையுடையது.

 விளக்கம் 
திராகோ வோலன்சு உடல் நீளம் (வால் உட்பட) 22 செ.மீ. (8.7 அங்குலம்) வரை வளரும். உடல் கருமையான நிறத்துடன் அடர் நிறத்தில் உள்ளது.

ஆணின் இறக்கை மடிப்புச் சவ்வு பழுப்பு நிறத்தில் அடர் பிணைப்புடன் பிரகாசமான ஆரஞ்சு நிறத்திலிருக்கும். பெண்ணின் பட்டையினை விட ஒழுங்கற்ற அடையாளங்களைக் கொண்டுள்ளது.

 வாழிடம் 
இந்த பறக்கும் பல்லி, தென்கிழக்காசியாவில் உள்ள வெப்பமண்டல மழைக்காடுகளில் காணப்படுகின்றன. இது பொதுவாக ஆரம்பக்கால இரண்டாவது வளர்ச்சி காடுகள், திறந்த இரண்டாம் நிலை காடுகள் மற்றும் வன விளிம்புகளில் காணப்படுகிறது.

 இடப்பெயர்ச்சி 
தி. வோலன்சு "இறக்கைகள்" இதன் விலா எலும்புகளால் ஆதரிக்கப்படுகின்றன, இவை படாஜியாவின் எலும்புக்கூட்டை உருவாக்குகின்றன. இருப்பினும், இதன் நீளமான விலா எலும்புகள் இதன் "இறக்கைகளை" உருவாக்க உதவும் வகையில் சேர்க்கப்பட்டுள்ளன. சுவாசத்திற்கு உதவுவதில்லை.

இந்த இனம் ஒரு செயலற்ற கிளைடர் அல்லது வான்குடை என்று கருதப்படுகிறது. இருப்பினும், முந்தைய ஆய்வுகள் இது ஒரு பறக்கும் விலங்காகக் கருதப்படலாம் என்பதையும் காட்டுகின்றன. இதன் பொருள் என்னவென்றால், செயலில் பறப்பதற்குத் தேவையான காற்றியக்கவியல் மற்றும் வளர்சிதை மாற்றக் கட்டாயங்களை இது சமாளிக்க வேண்டியதில்லை

 நடத்தை 
திராகோ வோலன்சு பகலாடி விலங்கு ஆகும். பகல் நேரங்களில் மரக் கிளைகளில் ஓடுவது, சறுக்குவது காணப்படுகிறது.

 இனக்கவர்ச்சி 
பக்கமடல் மற்றும் பக்கவாட்டு சவ்வின் நிறம் தி. வோலன்சு இனக்கவர்ச்சியில் முக்கியப் பங்கு வகிக்கிறது. ஆண்கள் பெண்களை ஈர்க்கத் தங்கள் பக்கமடல், அசை தாடிகளை நீட்டி அசைத்துக் காட்சிப்படுத்துகின்றன.

 உணவு 
திராகோ வோலன்சு முக்கியமாக எறும்புகளையும், கறையான்கள் போன்ற பிற பூச்சிகளையும் உணவாகக் கொள்கின்றன. பிலிப்பீன்சின் கிழக்கு மிண்டனாவோவில் ஓர் ஆய்வு நடத்தப்பட்டது. இதில் இச்சிற்றினம் பிரத்தியேகமாக எறும்புகளை மட்டுமே உண்கின்றன என்பது கண்டறியப்பட்டது. எறும்புகள் புற்றிலிருந்து வெளியே வந்து இதன் அருகில் ஊர்ந்து செல்லும் வரை மரத்தின் கிளையில் காத்திருந்து வேட்டையாடுகிறது. இது நகராமல் தன் இரையைப் பிடிக்கிறது.

 இனப்பெருக்கம் 
பெண் பறக்கும் பல்லி மண்ணில் ஒரு குழி தோண்டி ஒரு கூடு போல் அமைக்கும். இதில் தன் முட்டைகளை இடுகிறது.

 மேற்கோள்கள் 

 மேலும் வாசிக்க 

Boulenger GA (1885). Catalogue of the Lizards in the British Museum (Natural History). Second Edition. Volume I. Geckonidæ, Eublepharidæ, Uroplatidæ, Pygopodidæ, Agamidaæ. London: Trustees of the British Museum (Natural History). (Taylor and Francis, printers). xii + 436 pp. + Plates I–XXXII. (Draco volans, p. 256).
Cox MJ, van Dijk PP, Nabhitabhata J, Thirakhupt K (1998). A Photographic Guide to Snakes and other Reptiles of Peninsular Malaysia, Singapore and Thailand. Sanibel Island, Florida: Ralph Curtis Books. 144 pp. . (Draco volans, p. 101).
Linnaeus C (1758). Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio Decima, Reformata. Stockholm: L. Salvius. 824 pp. (Draco volans, new species, pp. 199–200). (in Latin).

பகுப்பு:பறக்கும் பல்லிகள்